Kastamonu mutasarrıfı el-Hac Mehmed Hamdi gayet-i şehr-i atiden bakiyye on dört ay ve muvakkiti el-Hac Hafız Osman müddet-i örfiyye zamanların ba'de't-tasarruf ref' ve yeri yevmi dört yüz doksan dokuz akçe ile Tuzla kazasından yirmi bir ay hakiki infisali olan eşraf-ı kudat-ı kiram-ı zevi'l-ihtiramdan sezavar-ı inayet-i şehriyari ve şayeste-i re'fet-i tacdari sabıkan ser-levha-i canib-i yemin mevlana Hüseyin Vesim da'ilerine misliyle tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.